smcproject/ml-wiki-sentences huggingface dataset:
1895-ൽ ഇന്ത്യൻ നാഷണൽ കോൺഗ്രസിന്റെ പൂനെ സമ്മേളനത്തിൽ പങ്കെടുത്ത എസ്.ആർ. റാണ ഇന്ത്യയിൽ സ്വയം ഭരണം സ്ഥാപിക്കുകയെന്ന ലക്ഷ്യത്തോടെ പ്രവർത്തിച്ചിരുന്ന ഇന്ത്യൻ ഹോം റൂൾ പ്രസ്ഥാനത്തിലേക്ക് ആകൃഷ്ടനായി.
പഠനം പൂർത്തിയാക്കിയ ശേഷം ബാരിസ്റ്റർ പഠനത്തിനായി അദ്ദേഹം ലണ്ടനിലേക്കു പോയി.
അവിടെ വച്ച് ശ്യാംജി കൃഷ്ണ വർമ്മയെയും ഭിക്കാജി കാമയെയും പരിചയപ്പെട്ടു.
അവരോടൊപ്പം ലണ്ടനിൽ ഇന്ത്യാ ഹൗസ് സ്ഥാപിക്കുന്നതിൽ പങ്കാളിയായി.
ഇതിനിടെ എസ്.ആർ.റാണയും സോൻബയും തമ്മിലുള്ള വിവാഹം നടന്നു.
രഞ്ജിത്ത് സിംഗ്, നട്വർ സിംഗ് എന്നിവർ ഇവരുടെ പുത്രന്മാരാണ്.
പാരീസിലെ ജീവിതം
ബാരിസ്റ്റർ പരീക്ഷ എഴുതിയതിനു ശേഷം എസ്.ആർ. റാണ പാരീസിലേക്കു യാത്രയായി.
അവിടെയുണ്ടായിരുന്ന ജുവലർ ജീവൻചന്ദ് ഉത്തംചന്ദിന്റെ വിവർത്തകനായി അദ്ദേഹം പ്രവർത്തിച്ചു.
ആഭരണ വ്യവസായ രംഗത്ത് ഒരു വിദഗ്ദ്ധനായിത്തീർന്ന റാണ അവിടെ രത്ന വ്യാപാരം ആരംഭിച്ചു.
56-ാം വയസ്സിൽ പാരീസിലെ Rue La Fayette സ്ട്രീറ്റിൽ താമസിക്കുന്ന കാലത്താണ് അദ്ദേഹം ലാലാ ലജ്പത് റായിയെ പോലുള്ള ഇന്ത്യൻ ദേശീയവാദികളെ പരിചയപ്പെടുന്നത്.
ലാലാ ലജ്പത് റോയി പാരീസ് സന്ദർശിക്കുന്ന കാലത്ത് റാണയോടൊപ്പമാണ് കഴിഞ്ഞിരുന്നത്.
റാണയോടൊപ്പം കഴിയുന്ന കാലത്താണ് ലാലാ ലജ്പത് റായ് അൺഹാപ്പി ഇന്ത്യ എന്ന പുസ്തകം രചിക്കുന്നത്.
1905-ൽ ലണ്ടനിൽ ഇന്ത്യൻ ഹോം റൂൾ സൊസൈറ്റി സ്ഥാപിക്കുന്നതിനു മുൻകൈയ്യെടുത്ത എസ്.ആർ.റാണ അതിന്റെ ആദ്യ വൈസ് പ്രസിഡന്റുമായി.
ഈ സംഘടനയുടെ പ്രവർത്തനങ്ങൾ യൂറോപ്പിലേക്കു വ്യാപിപ്പിക്കുന്നതിനായി അതേവർഷം മാഡം കാമ , മുഞ്ചെർഷാ ബുർജോർജി ഗോദ്‌റേജ് എന്നിവരോടൊപ്പം അദ്ദേഹം പാരീസ് ഇന്ത്യൻ സൊസൈറ്റി സ്ഥാപിച്ചു.
ശ്യാംജി കൃഷ്ണ വർമ്മയെപ്പോലെ റാണയും ഇന്ത്യൻ വിദ്യാർത്ഥികൾക്കു സ്കോളർഷിപ്പുകൾ നൽകിയിട്ടുണ്ട്.
ഇന്ത്യൻ സ്വാതന്ത്ര്യസമരത്തിനു നൽകിയ പങ്ക്
ഇന്ത്യൻ സ്വാതന്ത്ര്യ സമരത്തിനു വേണ്ടി എസ്.ആർ. റാണ പലവിധ സഹായങ്ങളും ചെയ്തിട്ടുണ്ട്.
1909-ൽ റാണയുടെ പിസ്റ്റൾ ഉപയോഗിച്ചാണ് മദൻ ലാൽ ദിംഗ്ര എന്ന വിപ്ലവകാരി കഴ്സൺ വില്ലിയെ കൊലപ്പെടുത്തിയത്.
വി.ഡി. സാവർക്കറുടെ ദി ഇന്ത്യൻ വാർ ഓഫ് ഇൻഡിപെൻഡൻസ് എന്ന പുസ്തകം ബ്രിട്ടീഷുകാർ നിരോധിച്ചപ്പോൾ അതു പ്രസിദ്ധീകരിക്കുവാൻ എസ്.ആർ. റാണ സഹായിച്ചിരുന്നു.
മോസ്കോയിൽ ബോംബ് നിർമ്മാണം പഠിക്കുന്നതിനു പോകാൻ സോനാപതി ബാപതിനെ സഹായിച്ചതും റാണയാണ്.
ജർമ്മൻ റേഡിയോയിൽ പ്രസംഗിക്കുവാൻ സുഭാഷ് ചന്ദ്ര ബോസിനെയും അദ്ദേഹം സഹായിച്ചിട്ടുണ്ട്.
ബനാറസ് ഹിന്ദു സർവകലാശാലയുടെ രൂപീകരണത്തിലും പ്രധാന പങ്കുവഹിച്ചു.
കാമയോടൊപ്പം ഫ്രാൻസിലെയും റഷ്യയിലെയും സോഷ്യലിസ്റ്റുകളുമായി എസ്.ആർ. റാണ സൗഹൃദമുണ്ടാക്കി.
1907 ഓഗസ്റ്റ് 18-ന് ജർമ്മനിയിലെ സ്റ്റഡ്ഗാർട്ടിൽ ഇന്റർനാഷണൽ സോഷ്യലിസ്റ്റ് കോൺഗ്രസ് സമ്മേളനത്തിൽ വച്ച് മാഡം കാമ ഇന്ത്യൻ പതാക ഉയർത്തിയപ്പോൾ അവിടെ എസ്.ആർ. റാണയും ഉണ്ടായിരുന്നു.
പാരീസിൽ പ്രസിദ്ധീകരിച്ചിരുന്ന വന്ദേ മാതരം , ബെർലിനിൽ പ്രസിദ്ധീകരിച്ചിരുന്ന തൽവാർ എന്നീ പ്രസിദ്ധീകരണങ്ങളിൽ അദ്ദേഹം ലേഖനങ്ങൾ എഴുതിയിട്ടുണ്ട്.
ഒന്നാം ലോകമഹായുദ്ധം (1914-18) ആരംഭിക്കുന്നതിനു തൊട്ടുമുമ്പുള്ള വർഷങ്ങൾ റാണയുടെ ജീവിതത്തിലെ നിർണായക വഴിത്തിരിവായിരുന്നു.
പാരീസിലായിരുന്ന സമയത്ത് അദ്ദേഹം റെസി എന്ന ജർമ്മൻ വനിതയുമായി ഒരുമിച്ചു കഴിഞ്ഞിരുന്നു.
ഇവർ തമ്മിലുള്ള വിവാഹം നടന്നിരുന്നില്ലെങ്കിലും മിസ് റാണ എന്നാണ് ഈ ജർമ്മൻ വനിത അറിയപ്പെട്ടിരുന്നത്.
1904-ൽ ആദ്യ ഭാര്യയുടെ സമ്മതപ്രകാരം റാണ വിവാഹിതനായി.
1911-ൽ എസ്.ആർ.റാണയെയും കുടുബത്തെയും ഫ്രഞ്ച് സർക്കാർ മാർട്ടിൻക്യൂവിലേക്കു നാടുകടത്തി.
ഫ്രഞ്ച് സർക്കാരിന്റെ ഇടപെടലോടെ 1914-ൽ പാരീസ് ഇന്ത്യാ സൊസൈറ്റിയുടെ പ്രവർത്തനങ്ങൾ അവസാനിച്ചു.
അതേവർഷം റാണയുടെ മകൻ രഞ്ജിത് സിംഗ് അന്തരിച്ചു.
റാണയുടെ പത്നിക്കു കാൻസർ ചികിത്സയ്ക്കായി ഫ്രാൻസിലേക്കു മടങ്ങിയെത്തുവാൻ അനുമതി തേടിയെങ്കിലും ഫ്രഞ്ച് ഗവൺമെന്റ് അതനുവദിച്ചില്ല.
1920-ൽ എസ്.ആർ. റാണ ഫ്രാൻസിലേക്കു മടങ്ങിയെത്തി.
1931-ൽ അദ്ദേഹത്തിന്റെ ജർമ്മൻ പത്നി കാൻസർ രോഗത്താൽ മരണമടഞ്ഞു.
1947-ൽ മകന്റെ അന്ത്യകർമ്മചടങ്ങുകൾ നിർവ്വഹിക്കുന്നതിനായി റാണ ഇന്ത്യയിലെത്തി.
1948-ൽ പാരീസിലേക്കു മടങ്ങിയ അദ്ദേഹം അവിടുത്തെ ബിസിനസ് അവസാനിപ്പിക്കുകയും 1955-ൽ ഇന്ത്യയിലേക്ക് വീണ്ടും മടങ്ങിവരികയും ചെയ്തു.
1957 മേയ് 25-ന് ഗുജറാത്തിലെ വേരാവലിൽ വച്ച് എസ്.ആർ.റാണ അന്തരിച്ചു.
1951-ൽ ഫ്രഞ്ച് സർക്കാരിന്റെ ഷെവലിയാർ ബഹുമതി ലഭിച്ചു.
ഗുജറാത്ത് നിയമസഭാ മന്ദിരത്തിലും അന്ത്യവിശ്രമ സ്ഥലമായ വേരാവലിലും റാണയുടെ ചിത്രങ്ങൾ സ്ഥാപിച്ചിട്ടുണ്ട്.
അദ്ദേഹത്തിന്റെ പേരമകൻ രാജേന്ദ്രസിംഗ് റാണ 1996 മുതൽ 2014 വരെ ഭാവ്നഗർ മണ്ഡലത്തെ പ്രതിനിധീകരിച്ച് ലോക്സഭയിൽ അംഗമായിരുന്നു.
അവലംബം പുസ്തകങ്ങൾ .
എസ്.ആർ. ജാനകീരാമൻ ഇംഗ്ലീഷ് വിലാസം https://ml.wikipedia.org/wiki/S.
R._Janakiraman ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കർണാടക സംഗീതജ്ഞനും  സംഗീത പണ്ഡിതനുമാണ് എസ്.ആർ. ജാനകീരാമൻ .
കേന്ദ്ര സംഗീതനാടക അക്കാദമി അവാർഡ്, കേന്ദ്ര സംഗീതനാടക അക്കാദമി ഫെലോഷിപ് തുടങ്ങിയവ ലഭിച്ചിട്ടുണ്ട് ജീവിതരേഖ
ലാൽഗുഡിയിൽ ജനിച്ചു.
ടൈഗർ വരദാചാരി , ടി. ബൃന്ദ , മുസിരി സുബ്രമണ്യ അയ്യർ ഉൾപ്പെടെ നിരവധി പ്രമുഖരുടെ പക്കൽ സംഗീതമഭ്യസിച്ചു.
തിരുപ്പതി ശ്രീ വെങ്കിടേശ്വര സംദീത കോളേജിലെ സംഗീത വകുപ്പു മേധാവിയായിരുന്നു.
കൃതികൾ സംഗീത സമ്പ്രദായ പ്രദർശിനി - ( ലക്ഷണ സംഗ്രഹയുടെയും പ്രശ്ന പദ്ധതിയുടെയും ഇംഗ്ലീഷ് തർജ്ജമ , 2010) സംഗീത ശാസ്ത്ര സാരമു (തെലുഗു) രാഗ ലക്ഷണാസ് 'എസൻഷ്യൽസ് ഓഫ് മ്യൂസിക്കോളജി ഇൻ സൗത്ത് ഇന്ത്യൻ മ്യൂസിക്' രാഗാസ് ഇൻ എ ഗ്ലാൻസ് പുരസ്കാരങ്ങൾ പത്മശ്രീ 2014 ലെ കേന്ദ്ര സംഗീത നാടക അക്കാദമി ഫെലോഷിപ് കേന്ദ്ര സംഗീതനാടക അക്കാദമി അവാർഡ് 'സംഗീതവികാസ്' പുരസ്‌കാരം അവലംബം ↑ {{ cite web }} : External link in | publisher= ( help )
എസ്.ആർ. ബൊമ്മെ
സോമപ്പ രായപ്പ ബൊമ്മൈ (6 ജൂൺ 1924 - 10 ഒക്ടോബർ 2007) കർണാടകയുടെ പതിനൊന്നാമത്തെ മുഖ്യമന്ത്രിയായിരുന്ന ഒരു ഇന്ത്യൻ രാഷ്ട്രീയക്കാരനായിരുന്നു.
1996 മുതൽ 1998 വരെ യുണൈറ്റഡ് ഫ്രണ്ട് സർക്കാരിൽ മാനവശേഷി വികസന വകുപ്പ് മന്ത്രിയായിരുന്നു .
ഇന്ത്യൻ സുപ്രീം കോടതിയുടെ ഒരു  പ്രധാന വിധിന്യായത്തിന്റെ പേരിലും അദ്ദേഹം പരക്കെ ഓർമ്മിക്കപ്പെടുന്നു, എസ് ആർ ബൊമ്മൈ വി. യൂണിയൻ ഓഫ് ഇന്ത്യ .
അദ്ദേഹത്തിന്റെ മകൻ ബസവരാജ് ബൊമ്മൈ 2021-ൽ കർണാടക മുഖ്യമന്ത്രിയായി.
എച്ച്‌ഡി ദേവഗൗഡയ്ക്കും എച്ച്‌ഡി കുമാരസ്വാമിക്കും ശേഷം കർണാടക മുഖ്യമന്ത്രിമാരാകുന്ന രണ്ടാമത്തെ അച്ഛനും മകനും ആണ് അവർ.
ആദ്യകാല ജീവിതവും രാഷ്ട്രീയ ജീവിതവും
1924 ജൂൺ 6 ന് അന്നത്തെ അവിഭക്ത ധാർവാഡ് ജില്ലയിലെ ഷിഗ്ഗാവ് താലൂക്കിലെ കരഡഗി ഗ്രാമത്തിൽ ഒരു സദർ ലിംഗായത്ത് കുടുംബത്തിലാണ് എസ് ആർ ബൊമ്മൈ ജനിച്ചത്.
1942ലെ ക്വിറ്റ് ഇന്ത്യാ സമരത്തിൽ പങ്കെടുത്തു.
ബ്രിട്ടീഷ് ഭരണകാലത്ത് മൈസൂർ രാജ്യം, ബോംബെ പ്രസിഡൻസി, ഹൈദരാബാദ്, മദ്രാസ് പ്രസിഡൻസി എന്നിവിടങ്ങളിൽ വ്യാപിച്ച്‌ കിടന്ന കർണാടകയുടെ ഏകീകരണത്തിലും അദ്ദേഹം സജീവ പങ്കുവഹിച്ചു.
അഭിഭാഷകനായ അദ്ദേഹം ഹുബ്ബള്ളി റൂറൽ മണ്ഡലത്തിൽ നിന്ന് നിരവധി തവണ കർണാടക നിയമസഭയിലേക്ക് തിരഞ്ഞെടുക്കപ്പെടുകയും 1972 മുതൽ 1978 വരെ കർണാടക ലെജിസ്ലേറ്റീവ് കൗൺസിൽ അംഗവുമായിരുന്നു.
രാമകൃഷ്ണ ഹെഗ്‌ഡെ , ജെ.എച്ച്. പട്ടേൽ , എച്ച്.ഡി. ദേവഗൗഡ എന്നിവർക്കൊപ്പം - 1983 ൽ സംസ്ഥാനത്ത് ആദ്യമായി ജനതാ പാർട്ടി സർക്കാർ രൂപീകരിക്കുന്നതിൽ നിർണായക പങ്കുവഹിച്ചു.
രാമകൃഷ്ണ ഹെഗ്‌ഡെ സർക്കാരിൽ അദ്ദേഹത്തിന് ഭാരിച്ച വകുപ്പായ വ്യവസായവകുപ്പ്  ലഭിച്ചു.
ധാർമ്മിക കാരണങ്ങളാൽ ഹെഗ്‌ഡെ രാജിവച്ചതിനുശേഷം, 1988 ഓഗസ്റ്റ് 13-ന് ശ്രീ. ബൊമ്മൈ സംസ്ഥാനത്തിന്റെ മുഖ്യമന്ത്രിയായി ചുമതലയേൽക്കുകയും 1989 ഏപ്രിൽ 21-ന് അന്നത്തെ ഗവർണറായിരുന്ന പി. വെങ്കിടസുബ്ബയ്യ അദ്ദേഹത്തിന്റെ സർക്കാരിനെ പിരിച്ചുവിടുകയും ചെയ്തു.
അക്കാലത്തെ നിരവധി ജനതാ പാർട്ടി നേതാക്കൾ നടത്തിയ വലിയ തോതിലുള്ള കൂറുമാറ്റത്തെത്തുടർന്ന് അദ്ദേഹത്തിന്റെ സർക്കാരിന് ഭൂരിപക്ഷം നഷ്ടപ്പെട്ടതിന്റെ പേരിലാണ് ഗവർണർ സർക്കാർ പിരിച്ച് വിട്ടത്.
നിയമസഭയിൽ ഭൂരിപക്ഷം തെളിയിക്കാൻ ബൊമ്മൈ ഗവർണറോട് സമയം ആവശ്യപ്പെട്ടെങ്കിലും അത് നിഷേധിക്കപ്പെട്ടു.
ഈ ഉത്തരവിനെ അദ്ദേഹം സുപ്രീം കോടതിയിൽ ചോദ്യം ചെയ്തു.
1994 ലെ കർണാടക നിയമസഭാ തിരഞ്ഞെടുപ്പിന് മുമ്പ് 1993 ൽ സംസ്ഥാന ഘടകം ജനതാദളിൽ ലയിക്കുന്നതുവരെ കർണാടക സംസ്ഥാന ഘടകത്തിന്റെ പ്രസിഡന്റായിരുന്നു എസ്ആർ ബൊമ്മൈ.
എസ് ആർ ബൊമ്മൈ വേഴ്‌സസ് യൂണിയൻ ഓഫ് ഇന്ത്യ കേസ്
എസ് ആർ ബൊമ്മൈ വി. യൂണിയൻ ഓഫ് ഇന്ത്യ കേസിൽ ഇന്ത്യൻ ഭരണഘടനയുടെ ആർട്ടിക്കിൾ 356 -ലെ വ്യവസ്ഥകളും അനുബന്ധ പ്രശ്നങ്ങളും കോടതി ദീർഘമായി ചർച്ച ചെയ്ത ഇന്ത്യൻ സുപ്രീം കോടതിയുടെ ഒരു സുപ്രധാന വിധിയായിരുന്നു അത്.
ആർട്ടിക്കിൾ 356 പ്രകാരം സംസ്ഥാന സർക്കാരിനെ പിരിച്ചുവിടാനുള്ള കേന്ദ്രത്തിന്റെ അധികാരത്തിന്മേലുള്ള നിയന്ത്രണങ്ങൾ സുപ്രീം കോടതി വ്യക്തമാക്കി.
ഈ കേസ് കേന്ദ്ര-സംസ്ഥാന ബന്ധങ്ങളെ സാരമായി ബാധിച്ചു.
ഈ വിധിക്ക് ശേഷം രാഷ്ട്രപതി ഭരണം ഏർപ്പെടുത്തുന്ന സംഭവങ്ങൾ കുറഞ്ഞു.
1990 മുതൽ 1996 വരെ ജനതാദൾ ദേശീയ അധ്യക്ഷനായിരുന്നു ബൊമ്മൈ.
1992 ലും 1998 ലും തവണ അദ്ദേഹം രാജ്യസഭയിലേക്ക് തിരഞ്ഞെടുക്കപ്പെട്ടു .
1996-ൽ യുണൈറ്റഡ് ഫ്രണ്ട് സർക്കാരിൽ കേന്ദ്ര മാനവ വിഭവശേഷി വികസന മന്ത്രിയായ അദ്ദേഹം പ്രധാനമന്ത്രിമാരായ എച്ച്‌ഡി ദേവഗൗഡ , ഐകെ ഗുജ്‌റാൾ എന്നിവർക്കൊപ്പവും സേവനമനുഷ്ഠിച്ചു.
1999-ൽ, ജനതാദൾ പിളർപ്പിനുശേഷം, അദ്ദേഹം ജെഡിയു വിഭാഗത്തിനൊപ്പം നിന്നു, പിന്നീട് 2002-ൽ ഓൾ ഇന്ത്യ പ്രോഗ്രസീവ് ജനതാദൾ രൂപീകരിച്ചു, ജനതാദളിലെ വിവിധ വിഭാഗങ്ങളുടെ ലയനത്തിനുള്ള വേദിയായി.
എന്നിരുന്നാലും, വലിയ തോതിലുള്ള കൂറുമാറ്റങ്ങൾക്ക് ശേഷം, ദുർബലമായ പാർട്ടി ഒടുവിൽ ജെഡിയുവിൽ ലയിച്ചു.
2007 ഒക്ടോബർ 10-ന്  -ആം വയസ്സിൽ അദ്ദേഹം അന്തരിച്ചു.
അദ്ദേഹത്തിന്റെ ഒരു മകൻ എം.എസ്. ബൊമ്മൈ ബെംഗളൂരുവിലെ വ്യവസായിയാണ്, മറ്റൊരാൾ (ബസവരാജ്‌ ബൊമ്മെ) പിതാവിന്റെ രാഷ്ട്രീയ പാരമ്പര്യം തുടർന്ന്  2021 ജൂലൈ 28-ന് കർണാടക മുഖ്യമന്ത്രിയായി.
കണിച്ചാർ ഗ്രാമപഞ്ചായത്ത്
കണ്ണൂർ ജില്ലയിലെ ഇരിട്ടി താലൂക്കിൽ പേരാവൂർ ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ കണിച്ചാർ ഗ്രാമപഞ്ചായത്ത് .
കണിച്ചാർ വില്ലേജുപരിധിയിൽ ഉൾപ്പെടുന്ന കണിച്ചാർ ഗ്രാമപഞ്ചായത്തിനു 51.96 ചതുരശ്രകിലോമീറ്റർ വിസ്തീർണ്ണമുണ്ട്.
ഈ പഞ്ചായത്തിന്റെ അതിരുകൾ വടക്ക് കേളകം പഞ്ചായത്തും , കിഴക്ക് കേളകം പഞ്ചായത്തും , തെക്ക് പാട്യം പഞ്ചായത്തും , പടിഞ്ഞാറ് കോളയാട് , പേരാവൂര് ‍, മുഴക്കുന്ന് പഞ്ചായത്തുകളുമാണ് .
ആറളം കേന്ദ്ര കൃഷിഫാം പഞ്ചായത്തിന്റെ വടക്കേ അതിരിലും, കണ്ണവം റിസർവ്വ് ഫോറസ്റ്റും, വയനാട് ജില്ലയും പഞ്ചായത്തിന്റെ തെക്കേ അതിരിലുമാണ്.
ഏലപ്പീടിക : വിനോദസഞ്ചാരികളെ ആകർഷിക്കുന്ന ഒട്ടനവധി കാഴ്ചകൾ ഇവിടെയുണ്ട്.
വയനാട്ടിലേക്കുള്ള പ്രവേശനകവാടമായ പേരിയ ചുരം, വെള്ളച്ചാട്ടം, കറപ്പത്തോട്ടം, കണ്ണൂർ ജില്ല മുഴുവനും അറബിക്കടലും കാണാൻ സാധിക്കുന്ന ഏലപ്പീടിക കുരിശുമല, മൊട്ടക്കുന്ന് എന്നിവയെല്ലാം ഈ പ്രദേശത്തിന്റെ സൗന്ദര്യം വർദ്ധിപ്പിക്കുന്നു.
സമുദ്രനിരപ്പിൽനിന്നും 600 മീറ്റർ ഉയരത്തിലാണു ഏലപ്പീടികയുടെ സ്ഥാനം.
മൊട്ടക്കുന്നിന്റെ ഉയരം 1000-1100 മീറ്ററും.
കടും വേനലിലും ഇവിടം തണുപ്പുനിറഞ്ഞതായിരിക്കും.
Elapeedika46 Elapeedika45 Elapeedika33 Elapeedika32 Elapeedika19 Waterfalls in Elapeedika ഇതും കാണുക
കേരളത്തിലെ ഗ്രാമപഞ്ചായത്തുകളുടെ പട്ടിക അവലംബം പുറമെ നിന്നുള്ള കണ്ണികൾ കണിച്ചാർ ഗ്രാമപഞ്ചായത്ത് Archived 2010-06-16 at the Wayback Machine .
പ്രപഞ്ചത്തിലെ എല്ലാ വസ്തുക്കളും നിർമ്മിക്കപ്പെട്ടിട്ടുള്ള അടിസ്ഥാനകണങ്ങളെക്കുറിച്ച് പഠിക്കുന്ന ഭൗതികശാസ്ത്രശാഖയാണ് കണികാഭൗതികം (Particle physics).
എല്ലാ പദാർത്ഥങ്ങളും അണുനിർമ്മിതമാണ് .
അണുക്കളാകട്ടെ ഉപാണുകണങ്ങളായ (സബ് ആറ്റോമിക് കണങ്ങൾ) പ്രോട്ടോൺ , ന്യൂട്രോൺ , ഇലക്ട്രോൺ എന്നിവയാൽ നിർമിതവും.
ശാസ്ത്രകാരന്മാർ ഈ ഉപാണുകണങ്ങൾ നിർമ്മിക്കപ്പെട്ടിട്ടുള്ള ചെറുകണങ്ങളെക്കുറിച്ച് പഠിക്കുകയാണ്.
ഉന്നതവേഗത്തിൽ കണങ്ങളെ കൂട്ടിയിടിപ്പിച്ചാണ് അവയെ ചെറുകണങ്ങളാക്കി മാറ്റുന്നത്.
ഇത്തരം കൂട്ടിയിടികളിലെ വളരെക്കൂടിയ ഊർജ്ജനില പ്രപഞ്ചോൽപ്പത്തിയുടെ സമയത്ത് കണങ്ങൾക്കുണ്ടായിരുന്ന ഊർജ്ജത്തിന് സമാനമായിരിക്കും എന്നു കരുതുന്നു.
ഉന്നത ഊർജ്ജനിലകളെ കൈകാര്യം ചെയ്യുന്നതിനാൽ കണികാഭൌതികം, ഉന്നതോർജ്ജഭൌതികം എന്നും അറിയപ്പെടുന്നു.
അടിസ്ഥാനകണങ്ങൾ മൗലികകണങ്ങളുടെ പ്രാമാണിക മാതൃക
അടിസ്ഥാനകണങ്ങൾ അഥവാ മൗലികകണങ്ങൾ എന്നത് പ്രപഞ്ചത്തിലെ ഏറ്റവും ചെറിയകണങ്ങളാണ്.
രണ്ടുതരത്തിലുള്ള അടിസ്ഥാനകണങ്ങൾ ഇവയാണ് ലെപ്റ്റോണുകൾ ക്വാർക്കുകൾ അവലംബം ഡോർലിങ് കിൻഡർസ്ലെയ് - കൺസൈസ് എൻസൈക്ലോപീഡിയ സയൻസ് - ലേഖകൻ: നീൽ ആർഡ്‌ലി അവലംബം കുറിപ്പുകൾ
കണവേലം ഇംഗ്ലീഷ് വിലാസം https://ml.wikipedia.org/wiki/Leafies_Guglet_Flower
ഇന്ത്യൻ ഉപഭൂഖണ്ഡത്തിലും ശ്രീലങ്കയിലും കാണപ്പെടുന്ന വള്ളിച്ചെടിയാണ് കണവേലം .
കേരളത്തിൽ പാലക്കാട് , ഇടുക്കി ജില്ലകളിലെ വരണ്ട ഇലപൊഴിയും കാടുകളിലും പൊന്തക്കാടുകളിലും വളരുന്നു .
മെഴുക് എന്ന് അർത്ഥം ഉള്ള  ഗ്രീക്ക് പദമായ Kero , ജലധാര എന്ന്  അർത്ഥം ഉള്ള Pege എന്നീ വാക്കുകളിൽ നിന്നാണു ജനുസ്സ് നാമം രൂപ്പപ്പെട്ടത്.
ഇതിന്റെ ഇലകൾ വളരെ നേർത്തതാണ്.
ഇലകളിൽ നിന്നും വേർതിരിക്കുന്ന ഔഷധം പെപ്റ്റിക് അൾസർ നു ചികിത്സയ്ക്ക് ഉപയോഗിക്കുന്നു.
സൂചിമുഖി മാസിക,സെപ്തംബർ 2014 - സസ്യ ശബ്ദാവലി - വിസി.
കണാദൻ ഇംഗ്ലീഷ് വിലാസം https://ml.wikipedia.org/wiki/Kanada
കണാദ (Sanskrit: कणाद) പുരാതന ഭാരതത്തിലെ തത്ത്വചിന്തകനും പണ്ഡിതനുമായിരുന്നു.
ഇദ്ദേഹമാണ് വൈശേഷികം എന്ന ദർശനത്തിന്റെ ഉപജ്ഞാതാവ് .
അദ്ദേഹം BCE രണ്ടാം ശതകത്തിലോ BCE ആറാം ശതകത്തിലോ ഇന്നത്തെ ഗുജറാത്തിനു സമീപത്തുള്ള ദ്വാരകയിൽ ജീവിച്ചിരുന്നതായി അനുമാനിക്കുന്നു.
രൂപരഹിതമായ സൂക്ഷ്‌മകണങ്ങൾ ചെർന്നാണ്‌ എല്ലാ പദാർത്ഥങ്ങളും രൂപപ്പെടുന്നതെന്ന്‌ കണാദൻ വാദിച്ചു.
കണം (പരമാണു) ആണ്‌ പ്രപഞ്ചത്തിന്റെ മൂലകാരണം എന്ന്‌ ആദ്യമായി വാദിച്ച ദാർശനികനാണ്‌ ഇദ്ദേഹം.
ഏത്‌ രാസമാറ്റത്തിനും അടിസ്ഥാനം താപമാണെന്ന്‌ അദ്ദേഹം വാദിച്ചു.
ചൂടാക്കുമ്പോൾ പരമാണുവിന്റെ സ്വഭാവം മാറുന്നതായും കണാദൻ അഭിപ്രായപ്പെട്ടു.
വൈശേഷികദർശനമെന്ന തത്ത്വചിന്തയുടെ ഉപജ്ഞാതാവ്‌ കണാദനാണ്‌.
പ്രാചീന ഭാരതീയ  ദർശനങ്ങളിലെ പ്രധാനമായ ഒന്നാണിത്‌.
കണം കഴിക്കുന്നവൻ ആരോ അവൻ എന്നാണ്‌ കണാദനർത്ഥം.
രൂപരഹിതമായ സൂക്ഷ്‌മകണങ്ങൾ ചേർന്നാണ്‌ പ്രത്യേക ആകൃതിയുള്ള എല്ലാ പദാർത്ഥങ്ങളും രൂപപ്പെടുന്നതെന്നും അവ അനശ്വരമാണെന്നും വൈശേഷികദർശനം പറയുന്നു.
ഓരോ വസ്‌തുവിന്റെയും സവിശേഷഗുണങ്ങളും സാമാന്യഗുണങ്ങളും, അവ തമ്മിലുള്ള ബന്ധങ്ങളും അറിയേണ്ടത്‌ പ്രകൃതിയെ അറിയാൻ ആവശ്യമാണെന്ന്‌ കണാദന്റെ സിദ്ധാന്തം പറയുന്നു.
വൈശേഷിക വ്യാഖ്യാതാക്കളിൽ പ്രമുഖനായ പ്രശസ്‌തപാദരുടെ ` പദാർത്ഥധർമസംഗ്രഹം ' (എ.ഡി.അഞ്ചാം ശതകം) പദാർത്ഥങ്ങളെ ഇങ്ങനെ വേർതിരിക്കുന്നു: ദ്രവ്യം , ഗുണം , കർമം , സാമാന്യം , വിശേഷം , സമവായം .
ദ്രവ്യങ്ങളെ ഭൂമി , ജലം , വെളിച്ചം , വായു , ആകാശം , കാലം , ഇടം , ആത്മാവ്‌ , മനസ്സ്‌ എന്നിങ്ങനെ വർഗ്ഗീകരിച്ചിരിക്കുന്നു.
ദ്രവ്യമാണ്‌ ഗുണത്തെയും കർമ്മത്തെയും ഉൾക്കൊള്ളുന്നത്‌.
രൂപം , രസം , ഗന്ധം , സ്‌പർശം , സംഖ്യ , പരിമാണം , വേർതിരിവ്‌ ( പൃഥക്ത്വം ), സംയോഗം , വിഭാഗം , പരത്വം , അപരത്വം , ബുദ്ധി , സുഖം , ദുഃഖം , ഇച്ഛ , ദ്വേഷം , പ്രയത്‌നം എന്നിങ്ങനെ 17 ഗുണങ്ങളെക്കുറിച്ച്‌ കണാദൻ വിവരിച്ചിട്ടുണ്ട്‌.
അവലംബം ↑ Kapoor, Subodh.
The Indian Encyclopaedia, Volume 1.
Cosmo Publications.
P. 5643.
ISBN 8177552570 .
↑ Full Text at archive.org of "The Vaisesika sutras of Kanada. Translated by Nandalal Sinha", http://archive.org/stream/thevaiasesikasut00kanauoft/thevaiasesikasut00kanauoft_djvu.txt ↑ Oliver Leaman, Key Concepts in Eastern Philosophy.
Routledge, 1999, page 269.
↑ Anu and Parmanu—Indian ideas about Atomic physics, http://www.newsinder.org/site/more/anu_and_parmanu_indian_ideas_about_atomic_physics/%5Bപ്രവർത്തിക്കാത്ത+കണ്ണി%5D ↑ "Kanada," Dilip M. Salwi, http://www.4to40.com/legends/index.asp?p=Kanada k=kanada Archived 2014-10-20 at the Wayback Machine .
↑ Anu and Parmanu—Indian ideas about Atomic physics, http://www.newsinder.org/site/more/anu_and_parmanu_indian_ideas_about_atomic%5Bപ്രവർത്തിക്കാത്ത+കണ്ണി%5D ↑ കുറിപ്പുകൾ ഭാരതീയ തത്ത്വചിന്ത ഹൈന്ദവ തത്ത്വചിന്ത സാംഖ്യ | ന്യായം | വൈശേഷികം | യോഗം | മീമാംസ | അദ്വൈത വേദാന്തം | വിശിഷ്ടാദ്വൈതം | ദ്വൈതം | ചാർവാകം | ജൈന തത്ത്വചിന്ത അനേകാന്ദവാദം ബുദ്ധ തത്ത്വചിന്ത ശ്യൂനത | മദ്ധ്യമകം | യോഗകാരം | സ്വാതന്ത്രികം | തത്വചിന്തകർ ഗൗതമൻ | പതഞ്ജലി | യാജ്ഞവല്‌ക്യൻ | കണാദൻ | കപിലൻ | ജൈമിനി | വ്യാസൻ | നാഗാർജ്ജുനൻ‍ | മാധാവാചാര്യൻ | കുമാര ജീവൻ | പത്മ സംഭവൻ | വസുബന്ധു | ആദി ശങ്കരൻ | രാമനുജൻ | കാർത്യായനൻ | More...
കണികാണൽ വിഷുക്കണി
കേരളത്തിലെ കാർഷിക സംസ്കാരവുമായി ബന്ധപ്പെട്ട ഒരു ചടങ്ങ്.
മേടമാസം ഒന്നാം തീയതി പുലർച്ചെയുള്ള ആദ്യ കാഴ്ചയെ കണികാണൽ എന്നു പറയുന്നു.
ഈ കാഴ്ചയായിരിക്കും ആ വർഷത്തെ മുഴുവൻ ഐശ്വര്യങ്ങളെയും സ്വാധീനിക്കുക എന്ന വിശ്വാസം ഉണ്ട്.
അതിനാൽ മനോഹരവും സുന്ദരവുമായ കണി ഒരുക്കി വെക്കുന്നു, ഇതിനു വിഷുക്കണി എന്നു പറയുന്നു.
ഹിന്ദു കുടുംബങ്ങളിലായിരുന്നു ഈ ചടങ്ങ് നടത്തിയിരുന്നത്,വിത്തിടലുമായി ബന്ധപ്പെട്ട ഉത്സവമായ വിഷുവിനോടനുബന്ധിച്ചാണു ഈ ചടങ്ങ് നടത്തുന്നത്.
വീട്ടിലെ മുതിർന്ന ആൾ തലേദിവസം രാത്രി തന്നെ കണിഒരുക്കി വെക്കും.
ഇതിനെ കണിക്ക് മുതിർത്ത് വെക്കുക എന്ന് വടക്കൻ മലബാറിൽ പ്രയോഗമുണ്ട്.
കണികാണേണ്ട സമയമാകുമ്പോൾ വീട്ടമ്മ വീട്ടിലെ എല്ലാവരേയും കണികാണാൻ വിളിച്ചുണർത്തുന്നു.
കണ്ണുമടച്ച് ചെന്ന് കണ്ണ് തുറക്കുമ്പോൾ കാണുന്നത് കാർഷിക സമൃദ്ധിയുടെ കാഴ്ചയാണ്.
ഗൃഹനാഥൻ ആശിർവദിച്ച് അരി നൽകും.
കണികണ്ടുകഴിഞ്ഞാൽ കുടുംബാംഗങ്ങൾ സൂര്യനെ അരിയെറിഞ്ഞ് വന്ദിക്കുന്നു.
പിന്നെ ഭൂമി തൊട്ട് നമസ്കരിക്കുന്നു,ശേഷം ഗൃഹ നാഥന്റെ വക കൈനീട്ടവും പലഹാരവും നൽകുന്നു.
പശുക്കളെയും കണി കാണിക്കും.
തൊഴുത്തിൽ വിളക്കും ചക്ക മടലുമായി അവയെ കണികാണിച്ച് ഭക്ഷണം നൽകുന്നു.
വിഷു ദിനത്തിൽ കണികണ്ടുകഴിഞ്ഞാൽ കണ്ടത്തിൽ കൈവിത്തിടൽ ഒരു പ്രധാന ചടങ്ങാണ് ചിലയിടങ്ങളിൽ.
കണി സാധനങ്ങൾ
ചക്ക,കുലമാങ്ങ,നാളികേരം,അരി,കോവക്ക,പഞ്ച ധാന്യങ്ങൾ,വെള്ളരിക്ക തുടങ്ങിയ കാർഷിക വിളകളും കൊന്നപ്പൂവ്, സ്വർണ്ണം ,നാണയം, വെള്ളമുണ്ട്,തുടങ്ങിയവയും, നിലവിളക്കും ഉൾപ്പെടുന്നു.
ഗുരുവായൂർ ശബരിമല തുടങ്ങിയ ക്ഷേത്രങ്ങളിൽ വിഷു കണി പ്രധാന ചടങ്ങാണ് Vishukkani എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കണികാ സിദ്ധാന്തം
1675 ലാണ് ഐസക് ന്യൂട്ടൺ കണികാ സിദ്ധാന്തം ആവിഷ്ക്കരിച്ചത്.
സ്വയം പ്രകാശിക്കുന്ന ഒരു പദാർത്ഥത്തിൽ നിന്നു പുറപ്പെടുന്ന അതിസൂക്ഷ്മവും 
അദൃശ്യവും ഇലാസ്തികതയുള്ളതും ഗോളാകൃതി ഉള്ളതുമായ കണങ്ങളുടെ പ്രവാഹമാണ് പ്രകാശം എന്നതായിരുന്നു ന്യൂട്ടന്റെ കണ്ടെത്തൽ.
പ്രകാശ പ്രതിഭാസങ്ങളായ പ്രതിഫലനം , അപവർത്തനം ,നേർരേഖയിൽ സഞ്ചരിക്കൽ എന്നിവ ഇതിലൂടെ വിശദീകരിച്ചു...
കണികാത്വരണി ഇംഗ്ലീഷ് വിലാസം https://ml.wikipedia.org/wiki/Particle_accelerator A 1960s single stage 2 MeV linear Van de Graaff accelerator, here opened for maintenance
കണങ്ങളെ ത്വരിതപ്പെടുത്തി ഉന്നതവേഗത്തിലേക്കെത്തിക്കുന്ന യന്ത്രങ്ങളാണ് കണികാത്വരണികൾ (പാർട്ടിക്കിൾ ആക്ലിലറേറ്റർ).
ഇലക്ട്രോൺ , പ്രോട്ടോൺ എന്നിങ്ങനെയുള്ള ചാർജുള്ള കണങ്ങളുടെ സഞ്ചാരത്തെ വൈദ്യുത - കാന്തിക ക്ഷേത്രങ്ങൾ ഉപയോഗപ്പെടുത്തി ഒരേ പാതയിൽ ത്വരിതപ്പെടുത്തുകയാണ് കണികാത്വരണികൾ ചെയ്യുന്നത്.
ഇത്തരത്തിൽ വളരെ വേഗത്തിൽ സഞ്ചരിക്കുന്ന കണങ്ങളെ മറ്റു കണങ്ങളുമായി കൂട്ടിയിടിപ്പിക്കുന്നു.
പ്രധാനമായും രണ്ടു തരത്തിലുള്ള കണികാത്വരണികൾ നിലവിലുണ്ട്.
സ്ഥിരവൈദ്യുത കണികാത്വരണികളും ആന്ദോളനമണ്ഡല കണികാത്വരണികളും.
സ്ഥിരവൈദ്യുത കണികാത്വരണികൾ സ്ഥിരവൈദ്യുതമണ്ഡലം ഉപയോഗിച്ച് പ്രവർത്തിക്കുന്നു.
വാൻ ഡി ഗ്രാഫ്‌ ജെനറെറ്റ്ർ ഇതിന്റെ ഒരു ഉദാഹരണമാണ്.
നവീന കണികാത്വരണികൾ ആന്ദോളനമണ്ഡല വിഭാഗത്തിൽ പെടുന്നു.
സൈക്ലോട്രോൻസ്, ബീട്ടാട്രോൻസ്‌, സിങ്ക്രോട്രോൺ എന്നിവ ഈ വിഭാഗത്തിലെ വിവിധതരം കണികാത്വരണികളാണ്.
എല്ലാ കണികാത്വരണികൾക്കും മൂന്ന് അടിസ്ഥാന ഭാഗങ്ങൾ ഉണ്ട്.
കണിക സ്രോതസ്സ് കണികകൾക്ക് സഞ്ചരിക്കാൻ ഒരു പാത.
ഇതൊരു നീണ്ടതോ വൃത്താകൃതിയിലുളതോ ആയ ഒരു ട്യൂബ് ആയിരിക്കും മിക്കവാറും.
കണികകളുടെ വേഗം കൂട്ടാനുള്ള ഒരു ഉപാദി.
എതിർദിശയിൽ സഞ്ചരിക്കുന്ന രണ്ടു കണികാരശ്മികളെ പരസ്പരം കൂട്ടിയിടീപ്പിച്ച്, അതു മുഖേനയുണ്ടാകുന്ന പുതിയ കണികളെക്കുറിച്ച് പഠിക്കുകയാണ് ഇതിന്റെ ലക്ഷ്യം.
ഇത്തരം കൂട്ടിയിടിയിലൂടെയുണ്ടാകുന്ന പുതിയ കണങ്ങളുടേയും അവയുടെ പാതയേയും ഈ യന്ത്രത്തോടു ഘടിപ്പിച്ചിട്ടുള്ള നിരീക്ഷണോപാധികളും കമ്പ്യൂട്ടറുകളും ഉപയോഗിച്ച് രേഖപ്പെടുത്തുന്നു.
ഇത് കൂടാതെ കാൻസർ ചികിത്സാരീതിയായ പാർട്ടിക്കൾ തെറാപ്പിയിലും കണികാത്വരണികൾ  ഉപയോഗിക്കുന്നു.
ഇന്ത്യയിലെ കണികാത്വരണികൾ ഇൻഡസ് - സെന്റർ ഫോർ aഅഡ്വാൻസ്ഡ് ടെക്നോളജി, ഇൻഡോർ വെരിയബൾ എനർജി സൈക്ലോട്രോൻ , കൊൽകൊത്ത ഇന്റർ യുനിവേര്സിടി ആക്സിലെരെടർ സെന്റർ , ന്യൂ ഡൽഹി ഇതും കാണുക ലാർജ് ഹാഡ്രോൺ കൊളൈഡർ അവലംബം ഡോർലിങ് കിൻഡർസ്ലെയ് - കൺസൈസ് എൻസൈക്ലോപീഡിയ സയൻസ് - ലേഖകൻ: നീൽ ആർഡ്‌ലി
കണിച്ചുകുളങ്ങര ഇംഗ്ലീഷ് വിലാസം https://ml.wikipedia.org/wiki/Kanichukulangara
ആലപ്പുഴ ജില്ലയിലെ ചേർത്തല താലൂക്കിലെ ഒരു ഗ്രാമമാണ് കണിച്ചുകുളങ്ങര .
ദേശീയപാത 47-ൽ ആലപ്പുഴയ്ക്കും ചേർത്തലയ്ക്കും ഇടയ്ക്കാണ് ഈ ഗ്രാമം സ്ഥിതി ചെയ്യുന്നത്.
കണിച്ചുകുളങ്ങര എന്ന പേരിൻറെ ഉത്ഭവം സംബന്ധിച്ച ഐതിഹ്യം ഇവിടുത്തെ ക്ഷേത്ര ചരിത്രവുമായി ബന്ധപ്പെട്ടാണ്.
വളരെ പുരാതനമായ ഒരു ക്ഷേത്രമാണ് കണിച്ചുകുളങ്ങര ദേവീക്ഷേത്രം.
ഇവിടുത്തെ ഉത്സവം വളരെ പ്രശസ്തമാണ്.
ക്ഷേത്രത്തിലെ പ്രതിഷ്ഠയായ ദേവിയെ ഒരു ബ്രാഹ്മണൻ ഇവിടെ കുടിയിരുത്തിയതായാണ് ഐതിഹ്യം.
ഈ പ്രദേശം പണ്ട് കടലായിരുന്നു.
ഒരു ദിവസം ഒരു കപ്പലിൽ കളിച്ചു വന്ന ദേവിയെ ഈ ഭാഗത്തു വച്ച് കപ്പൽ തകർന്നതിനെ തുടർന്ന് ഇവിടെ തപസ്സു ചെയ്യുകയായിരുന്ന ബ്രാഹ്മണൻ രക്ഷപ്പെടുത്തുകയും തുടർന്ന് ഇവിടെ പ്രതിഷ്ഠിക്കുകയുമായിരുന്നു എന്ന് പറയപ്പെടുന്നു .
അങ്ങനെ ഇവിടെ ക്ഷേത്രം പണി കഴിക്കുകയും ദേവി കളിച്ചു കുളിച്ചു വന്ന സ്ഥലം ആയതുകൊണ്ട് ഈ പ്രദേശം കളിച്ചുകുളങ്ങര എന്നറിയപ്പെടുകയും ചെയ്തു.
ഇത് പിന്നീട് രൂപാന്തരം പ്രാപിച്ചാണ് കണിച്ചുകുളങ്ങര ആയത് എന്നാണ് ഐതിഹ്യങ്ങൾ സൂചിപ്പിക്കുന്നത്.
കണിച്ചുകുളങ്ങര ക്ഷേത്രം
ഇന്ന് കേരളത്തിലെ പ്രശസ്തമായ ക്ഷേത്രങ്ങളിൽ ഒന്നാണ് കണിച്ചുകുളങ്ങര ദേവീക്ഷേത്രം .
ഇവിടുത്തെ ഉത്സവം അതിലെ പുഴുക്ക് വഴിപാട്, വെടിക്കെട്ട്, കുട്ടികളെ ചിക്കരയിരുത്തുന്ന ചടങ്ങ് തുടങ്ങിയവ പ്രസിദ്ധമാണ്.
കണിച്ചുകുളങ്ങരയിൽ വളരെ വിപുലമായ വിദ്യാഭ്യാസ സൌകര്യങ്ങൾ ഉണ്ട്.
ദേവസ്വത്തിൻറെ കീഴിലായി 2 ഹൈസ്കൂളുകളും,ഒരു ഹയർ സെക്കണ്ടറി സ്കൂളും,ഒരു ഇംഗ്ലീഷ് മീഡിയം ഹൈസ്കൂളും,വൊക്കേഷണൽ ഹയർ സെക്കണ്ടറി സ്കൂളും പ്രവർത്തിക്കുന്നു.
പരിസര പ്രദേശങ്ങളിലായി മറ്റ് 3 ഹയർ സെക്കണ്ടറി സ്കൂളുകളും,ഒരു സി.ബി.എസ്.ഇ സെൻട്രൽ സ്കൂളും, 2 കോളേജുകളും ഉണ്ട്.
കണ്ണൂർ -1 നിയമസഭാമണ്ഡലം
1957-65 കാലഘട്ടത്തിൽ കേരളത്തിൽ തൃശ്ശൂർ ജില്ലയിൽ നിലവിലിരുന്ന ഒരു നിയമസഭാ മണ്ഡലം ആണ് കണ്ണൂർ 1.
പ്രമുഖ കമ്യൂണിസ്റ്റ് നേതാവ് കണ്ണൻ ചാലിയോത്ത് ആയിരുന്നു ആദ്യസാമാജികൻ .1960ൽ കോൺഗ്രസ് നേതാവ് ആർ ശങ്കർ ഇവിടെ മത്സരിക്കുകയും കണ്ണനെയെ തോൽപ്പിച്ച് സാമാജികനാവുകയും ഉണ്ടായി .
1965മുതൽ ഇത് കണ്ണൂർ നിയമസഭാമണ്ഡലം എന്നറിയപ്പെട്ടു മെമ്പർമാരും വോട്ടുവിവരങ്ങളും
സ്വതന്ത്രൻ കോൺഗ്രസ് ആർഎസ്‌പി (എൽ) സിപിഐ(എം) ബിജെപി സിപിഐ മുസ്ലിം ലീഗ് പിഎസ്‌പി വർഷം ആകെ ചെയ്ത് ഭൂരി പക്ഷം അംഗം വോട്ട് പാർട്ടി എതിരാളി വോട്ട് പാർട്ടി എതിരാളി വോട്ട് പാർട്ടി 1957 70552 42552 51 കണ്ണൻ ചാലിയോത്ത് 17464 സി.പി.ഐ ഒതയോത്ത് ഗോപാലൻ 17413 കോൺഗ്രസ് സി.പി.കുഞ്ഞാലിക്കുട്ടി കേയി 9082 സ്വ 1960 65546 56737 9564 ആർ. ശങ്കർ 33313 കോൺഗ്രസ് കണ്ണൻ ചാലിയോത്ത് 23859 സി.പി.ഐ അവലംബം ↑ http://www.ceo.kerala.gov.in/pdf/KLA/KL_1957_ST_REP.pdf ↑ http://www.ceo.kerala.gov.in/pdf/KLA/KL_1960_ST_REP.pdf ↑ http://www.ceo.kerala.gov.in/pdf/KLA/KL_1957_ST_REP.pdf ↑ http://www.ceo.kerala.gov.in/pdf/KLA/KL_1960_ST_REP.pdf
കണ്ണൂർ ഉപരോധം (1507) ഇംഗ്ലീഷ് വിലാസം https://ml.wikipedia.org/wiki/Siege_of_Cannanore_(1507) കണ്ണൂർ കോട്ട
1507 ഏപ്രിൽ മുതൽ ഓഗസ്റ്റ് വരെ കോഴിക്കോട്ടെ സാമൂതിരിയുടെയും അറബികളുടെയും പിന്തുണയോടെ, കണ്ണൂർ ഭരിച്ചിരുന്ന കോലത്തിരി , കണ്ണൂർ കോട്ടയിൽ ഉള്ള പോർച്ചുഗീസുകാരെ ഉപരോധിച്ചതിനെയാണ് കണ്ണൂർ ഉപരോധം (1507)-Siege of Cannanore (1507) എന്നു പറയുന്നത്.
തുടർന്നു നടന്ന കണ്ണൂർ യുദ്ധത്തിൽ പോർച്ചുഗീസുകാർ സാമൂതിരിയെ പരാജയപ്പെടുത്തി.
1501 -ന്റെ ആരംഭത്തിൽ പോർച്ചുഗീസ് അഡ്മിറൽ ആയിരുന്ന പെഡ്രോ അൽവാറസ് കബ്രാലും കോഴിക്കോട് സാമൂതിരിയും തമ്മിൽ പിണങ്ങിയപ്പോൾ കോലത്തിരി രാജാവ് പോർച്ചുഗീസുകാരെ കണ്ണൂരിലേക്ക് സുഗന്ധദ്രവ്യങ്ങളുടെ വ്യാപാരത്തിനായി ക്ഷണിച്ചു.
വ്യാപാരസാധനങ്ങൾ സംഭരിക്കാൻ വേലികെട്ടിത്തിരിച്ച് ഒരു സംഭരണശാലയുണ്ടാക്കാൻ പോർച്ചുഗീസുകാർക്ക് അനുമതിയും കോലത്തിരി നൽകിയതു പ്രകാരം 1502 -ൽ അങ്ങനൊരു കെട്ടിടം അവർ ഉണ്ടാക്കുകയും ചെയ്തു.
1505-ൽ ഒരു കോട്ട നിർമ്മിക്കാനുള്ള അനുമതിയും ഫ്രാൻസിസ്കോ ഡി അൽമാഡ സ്വന്തമാക്കി.
എന്നിട്ട് ലൊറൻസൊ ഡി ബ്രിട്ടോയുടെ നേതൃത്വത്തിൽ 150 പേരടങ്ങുന്ന ഒരു പടയെ പോർച്ചുഗീസുകാർ കോട്ടയിൽ വിന്യസിക്കുകയും ചെയ്തു.
പോർച്ചുഗീസുകാരോട് ശക്തമായ ബന്ധം ആഗ്രഹിച്ചിരുന്ന കോലത്തിരി രാജാവ് 1506 -ൽ മരണമടയുകയും അടുത്ത രാജാവിനെ തെരഞ്ഞെടുക്കാനുള്ള തർക്കമുണ്ടായപ്പോൾ മലബാർ തീരത്തെ ശക്തനായ ഭരണാധികാരിയായിരുന്ന സാമൂതിരി ഇടപെടുകയും സ്ഥാനമോഹികളിൽ നിന്നും ഒരാളെ തെരഞ്ഞെടുക്കാനായി ഒരു മദ്ധ്യസ്ഥനെ നിയമിക്കുകയും ചെയ്തു.
പുതുതായി സ്ഥാനമേറ്റ കോലത്തിരിക്ക് അതിനാൽത്തന്നെ പോർച്ചുഗീസുകാരേക്കാൾ പ്രതിബദ്ധത സാമൂതിരിയോടായിരുന്നു.
കണ്ണൂരുവഴി പോകുന്ന കപ്പലുകളിലെല്ലാം തങ്ങൾ നൽകുന്ന ഒരു പാസ് കൈവശം വയ്ക്കണമെന്ന നിയമം ലംഘിച്ചതിന് പോർച്ചുഗീസുകാർ ഒരു ഇന്ത്യൻ കപ്പൽ മുക്കുകയും അതിലെ ഒരു നാവികനെ കപ്പൽപ്പായയിൽ തുന്നിച്ചേർത്ത് കടലിലെറിഞ്ഞ് കൊല്ലുകയും ചെയ്തു.
അതിനാൽ പോർച്ചുഗീസുകാരോടുള്ള ബന്ധം വല്ലാതെ വഷളായ ഒരു സന്ദർഭമായിരുന്നു നിലനിന്നിരുന്നത്.
ഈ പാസുകളിൽ കൊച്ചിയിലെയോ കണ്ണൂരിലെയോ സേനാനായകർ ഒപ്പുവയ്ക്കേണ്ടതുണ്ടായിരുന്നു.
കോലത്തുനാട്ടിലെ ജനങ്ങളെ ഇത് അത്യന്തം രോഷാകുലരാക്കുകയും അവർ കോലത്തിരിയോട് പോർച്ചുഗീസുകാർക്കെതിരെ യുദ്ധം ചെയ്യുവാൻ ആവശ്യപ്പെടുകയും ചെയ്തു.
1507 ഏപ്രിൽ 27 നു തുടങ്ങിയ ഉപരോധം നാലു മാസം നീണ്ടുനിന്നു.
കോലത്തിരിക്ക് 40000 നായർ പടയാളികൾ ആക്രമിക്കാൻ തക്ക രീതിയിൽ ഉണ്ടായിരുന്നു.
കണ്ണൂർ ഭരണാധികാരിക്ക് സാമൂതിരി 21 പീരങ്കികളും ആവശ്യമെങ്കിൽ വിന്യസിക്കാൻ 20000 ആൾക്കാരെയും നൽകി.
ആയിരക്കണക്കിന് ആൾക്കാരുടെ കൂട്ടായ ആക്രമണം ഉണ്ടായാൽപ്പോലും എതിരിടാൻ തക്ക പ്രഹരശേഷിയുള്ള വെടിക്കോപ്പുകൾ ലൊറൻസൊ ഡി ബ്രിട്ടോയുടെ ആയുധശേഖരത്തിൽ ഉണ്ടായിരുന്നു.
പോർച്ചുഗീസുകാരുടെ വെടിവയ്പ്പിനെ തടയാൻ പഞ്ഞിച്ചാക്കുകൾ കൊണ്ടുള്ള തടസ്സങ്ങൾ ഉണ്ടാക്കി മലബാർ സേന ചെറുത്തുനിന്നപ്പോൾ പോർച്ചുഗീസ് ഭാഗം പതിയെ പട്ടിണിയിലേക്ക് നീങ്ങിക്കൊണ്ടിരുന്നു.
ഉപരോധത്തെപ്പറ്റി പിന്നീടു തയ്യാറാക്കിയ വിശദമായ റിപ്പോർട്ടിൽ കാസ്റ്റൻഹെഡ വിവരിച്ചതുപ്രകാരം ഇങ്ങനെ പട്ടിണിയിലേക്ക് നീങ്ങിക്കൊണ്ടിരിക്കേ ഓഗസ്റ്റ് 15-ആം തീയതി അത്ഭുതകരമായി വൻതിരമാല പോലെ കൊഞ്ചുകളുടെ വലിയൊരു കൂട്ടം കരയ്ക്ക് അടിയുകയും പോർച്ചുഗീസുകാർ പട്ടിണിയിൽ നിന്നും രക്ഷപ്പെടുകയും  ചെയ്തു.
ഓണത്തിനു മുൻപായി ഉണ്ടായ ഒരു വലിയ ആക്രമണത്തിൽ പോർച്ചുഗീസുകാർ തോൽവിയുടെ വക്കത്തെത്തിയെങ്കിലും ഒടുവിൽ ആക്രമണത്തെ ചെറുക്കാനായി.
എന്നാൽ ആ ആക്രമണത്തിൽ വളരെയേറെപ്പേർക്ക് പരിക്കേറ്റു.
കീഴടക്കപ്പെടുമെന്ന് ഉറപ്പായിരുന്നപ്പോൽ, പെട്ടെന്ന് ഓഗസ്റ്റ് 27 -ന് ട്രിസ്റ്റാവോ ഡി കുൻഹായുടെ നേതൃത്വത്തിൽ 11 കപ്പലുകളുമായി എട്ടാം ആർമേഡ സൊക്കോട്രയിൽ നിന്ന് എത്തിച്ചേർന്നു.
ആ സേനയിൽ നിന്നും 300 പോർച്ചുഗീസ് നാവികർ കരയ്ക്കിറങ്ങുകയും ഉപരോധത്തിൽ നിന്നും കോട്ടയെ വിമുക്തമാക്കുകയും ചെയ്തു.
പോർച്ചുഗീസുകാരും കോലത്തിരിയും തമ്മിൽ സമാധാനക്കരാർ ഉണ്ടാക്കുകയും തുടർന്നും കണ്ണൂരിൽ തുടരാനും സുഗന്ധദ്രവ്യങ്ങളുടെ വ്യാപാരം നടത്താനുമുള്ള അനുമതി നേടുകയും ചെയ്തു.
എന്നാൽ പിന്നീട് 1508-ൽ ചൗൾ യുദ്ധത്തിൽ പോർച്ചുഗീസുകാർ പരാജയപ്പെട്ടു.
ഇതും കാണുക പോർച്ചുഗീസ് ഇന്ത്യ കുറിപ്പുകൾ
കണ്ണൂർ (വിവക്ഷകൾ) ഇംഗ്ലീഷ് വിലാസം https://ml.wikipedia.org/wiki/Cannanore_(disambiguation)
കണ്ണൂർ ‍ എന്ന പദം കൊണ്ട് താഴെ പറയുന്നവയിൽ ഏതിനെയും വിവക്ഷിക്കാം.
കണ്ണൂർ - കണ്ണൂർ നഗരത്തെ കുറിച്ച് കണ്ണൂർ (ജില്ല) - കണ്ണൂർ ജില്ലയെകുറിച്ച് കണ്ണൂർ (മലയാളചലച്ചിത്രം) - 1997-ൽ പുറത്തിറങ്ങിയ മലയാള ചലച്ചിത്രം.
കണ്ണൂർ ജില്ലാ പഞ്ചായത്ത് - കണ്ണൂർ ജില്ലയിലെ ജില്ലാ പഞ്ചായത്ത് കണ്ണൂർ കോർപ്പറേഷൻ കണ്ണൂർ നഗരസഭ - കണ്ണൂർ താലൂക്ക് കണ്ണൂർ ബ്ലോക്ക് പഞ്ചായത്ത് ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
കണ്ണൂർ - ആലപ്പുഴ എക്സിക്യുട്ടീവ് എക്സ്പ്രസ്
കണ്ണൂർ തീവണ്ടി നിലയം മുതൽ ആലപ്പുഴ തീവണ്ടി നിലയം വരെ പോകുന്ന ഒരു തീവണ്ടിയാണ് എക്സിക്യുട്ടീവ് എക്സ്പ്രസ് (ക്രമസംഖ്യ : 16307/16308) .
വ്യാഴം, ശനി ദിവസങ്ങളിൽ എറണാകുളം തീവണ്ടിനിലയം വരെ (ക്രമസംഖ്യ : 16313/16314) പോകുന്ന ഈ തീവണ്ടിയ്ക്ക് കണ്ണൂർ മുതൽ ആലപ്പുഴ വരെ 26 സ്റ്റോപ്പുകളാണ് ഉള്ളത്.